बामनवास
बामनवास (Bamanwas) भारत के राजस्थान राज्य के गंगापुर सिटी ज़िले में स्थित एक गांव है। यह इसी नाम की तहसील का मुख्यालय भी है। इसके नाम पर एक विधानसभा निर्वाचन क्षेत्र भी है। वस्तुतः आधिकारिक रूप से यह एक गाँव नहीं बल्कि दो गाँवों, बामनवास पट्टी कलाँ और बामनवास पट्टी ख़ुर्द में विभाजित है। इस गांव को आईएएस और आरएएस का गढ़ भी कहा जाता है, क्योंकि इस गांव के लगभग हर घर में एक प्रशासनिक अधिकारी है। इसके अलावा कई सरकारी अधिकारी भी यहां से हैं जैसे: शिक्षक, पुलिस, डॉक्टर और इंजीनियर।